CELEX: 62018TN0592
Language: mt
Date: 2018-09-28 00:00:00
Title: Kawża T-592/18: Rikors ippreżentat fit-28 ta’ Settembru 2018 – Wywiał-Prząda vs Il-Kummissjoni

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/98
            
         
      Rikors ippreżentat fit-28 ta’ Settembru 2018 – Wywiał-Prząda vs Il-Kummissjoni
      (Kawża T-592/18)
      (2018/C 427/129)
      Lingwa tal-kawża: il-Franċiż
      
         Partijiet
      
      
         Rikorrenti: Katarzyna Wywiał-Prząda (Wezembeek-Oppem, il-Belġju) (rappreżentanti: S. Orlandi u T. Martin, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      Tiddikjara u tiddeċiedi,
      
                  —
               
               
                  id-deċiżjoni tat-23 ta’ Novembru 2017 li tiċħadilha l-allowance tal-espatrijazzjoni hija annullata;
               
            
                  —
               
               
                  il-Kummissjoni Ewropea hija kkundannata għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka żewġ motivi.
      
                  1.
               
               
                  L-ewwel motiv, imqajjem b’mod prinċipali, ibbażat fuq ksur tal-Artikolu 4(1)(a) tal-Anness VII tar-Regolamenti tal-Persunal tal-Unjoni Ewropea, kif interpretat mis-sentenza tal-21 ta’ Ġunju 2007, Il-Kummissjoni vs Hosman-Chevalier (C-424/05 P, EU:C:2007:367), minħabba li l-perijodu li matulu kienet residenti fil-Belġju matul il-perijodu ta’ riferiment taħt status diplomatiku huwa ekwivalenti għal sitwazzjoni “li [tinħoloq] minn xogħol li sar fi Stat ieħor jew għal organizzazzjoni internazzjonali”.
               
            
                  2.
               
               
                  It-tieni motiv, imqajjem b’mod sussidjarju, fil-każ li dan il-perijodu ma jistax jiġi nnewtralizzat, ibbażat fuq ksur tal-Artikolu 4(1)(a) tal-Anness VII tar-Regolamenti tal-Persunal tal-Unjoni Ewropea, għall-motiv li għandu jiġi kkunsidrat, fi kwalunkwe każ li, matul il-perijodu ta’ riferiment, hija ma kellhiex ir-rieda li tagħti lill-preżenza tagħha fil-Belġju, marbuta b’mod inseparabbli mal-missjoni diplomatika ta’ żewġha, in-natura stabbli inerenti għall-kunċett ta’ residenza abitwali.